
ПРАТАКОЛ
аб унясенні змяненняў у Дагавор аб Еўразійскім эканамічным 
саюзе ад 29 мая 2014 года ў частцы, датычнай асобага механізма пры правядзенні расследаванняў і прыняцці рашэнняў аб прымяненні або непрымяненні спецыяльных ахоўных, антыдэмпінгавых і кампенсацыйных мер

Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
кіруючыся артыкулам 115 Дагавора аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Унесці ў Дагавор аб Еўразійскім эканамічным саюзе ад 29 мая 2014 года наступныя змяненні:
1) артыкул 102 дапоўніць пунктам 6 наступнага зместу:
«6. Да ўступлення ў сілу актаў Камісіі, прыняцце якіх прадугледжана абзацамі трэцім і сёмым пункта 291 Пратакола аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да гэтага Дагавора), тэрміны, на працягу якіх у мытны орган можа быць прадстаўлена пацвярджэнне спажывання ўвезенага тавара на тэрыторыі дзяржавы-члена, якая не ўваходзіць у адасоблены канкурыруючы рынак, вызначаюцца ў адпаведнасці з заканадаўствам дзяржаў-членаў.»;
2) раздзел II Палажэння аб Еўразійскай эканамічнай камісіі (дадатак № 1 да ўказанага Дагавора) дапоўніць пунктам 301 наступнага зместу:
«301. Палажэнні пункта 30 гэтага Палажэння прымяняюцца да рашэнняў Калегіі Камісіі па пытаннях прымянення або непрымянення спецыяльных ахоўных, антыдэмпінгавых і кампенсацыйных мер з улікам асобага механізма, прадугледжанага раздзелам VIII Пратакола аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да Дагавора), у перыяд прымянення такога механізма.»;
3) у Пратаколе аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да ўказанага Дагавора):
раздзел VIII выкласці ў наступнай рэдакцыі:
«VIII. Асобы механізм пры правядзенні расследаванняў 
і прыняцці рашэнняў аб прымяненні або непрымяненні 
спецыяльных ахоўных, антыдэмпінгавых і кампенсацыйных мер
1. Асаблівасці прымянення пункта 30 Палажэння аб Еўразійскай 
эканамічнай камісіі да рашэнняў аб прымяненні або непрымяненні спецыяльных ахоўных, антыдэмпінгавых і кампенсацыйных мер
275. Прапанова аб адмене або ўнясенні змяненняў у рашэнне Калегіі Камісіі аб прымяненні (непрымяненні) спецыяльнай ахоўнай, антыдэмпінгавай або кампенсацыйнай меры, унесеная ў адпаведнасці з пунктам 30 Палажэння аб Еўразійскай эканамічнай камісіі (дадатак № 1 да Дагавора), павінна ўтрымліваць эканамічнае абгрунтаванне такой адмены або ўнясення змяненняў у рашэнне Калегіі Камісіі (у выпадку ўнясення прапановы аб унясенні змяненняў – з указаннем такіх змяненняў).
276. Рашэнне Калегіі Камісіі аб прымяненні (непрымяненні) спецыяльнай ахоўнай, антыдэмпінгавай або кампенсацыйнай меры, у дачыненні да якога была ўнесена прапанова ў адпаведнасці з абзацам чацвёртым або пятым пункта 30 Палажэння аб Еўразійскай эканамічнай камісіі (дадатак № 1 да Дагавора), не ўступае ў сілу і прыпыняецца на тэрмін, неабходны для разгляду пытання Міжурадавым саветам і прыняцця адпаведнага рашэння па выніках такога разгляду, або да ўступлення ў сілу змяненняў у гэта рашэнне Калегіі Камісіі, прынятых зыходзячы з высноў, якія ўтрымліваюцца ў заключэнні і Суда Саюза, у адпаведнасці з пунктам 282 гэтага Пратакола.
277. Орган, які праводзіць расследаванні, рыхтуе заключэнне з прапановамі па змяненні рашэння Калегіі Камісіі, якое было прыпынена ў адпаведнасці з пунктам 276 гэтага Пратакола, з мэтай забеспячэння яго адпаведнасці прынцыпу збалансаванасці.
278. Прынцып збалансаванасці заключаецца ў выключэнні абгрунтаваных рызык прычынення ўрону інтарэсам дзяржавы-члена, выкладзеных у яго эканамічным абгрунтаванні, пры забеспячэнні абароны інтарэсаў галіны эканомікі дзяржаў-членаў у адпаведнасці з гэтым Пратаколам.
279. Крытэрыямі захавання прынцыпу збалансаванасці ў частцы выключэння абгрунтаваных рызык прычынення ўрону інтарэсам дзяржавы-члена з’яўляецца прымяненне зыходзячы з характару такіх абгрунтаваных рызык наступных мер:
1) паводзінскія рэкамендацыі для вытворцаў, якія з’яўляюцца заяўнікамі, і вытворцаў, якія падтрымалі заяву, па недапушчэнні дыскрымінацыі спажыўцоў дзяржаў-членаў, фізічнай і (або) цэнавай недаступнасці тавару спажыўцам дзяржаў-членаў, а таксама для вытворцаў, якія займаюць дамінуючае становішча на рынку, іншыя неабходныя ўмовы, уключаючы недапушчэнне неабгрунтаванга росту цэн;
2) маніторынг рэалізацыі рашэння Калегіі Камісіі на прадмет выканання вытворцамі паводзінскіх рэкамендацый і аналізу сітуацыі на рынку;
3) пры істотных парушэннях паводзінскіх рэкамендацый і (або) рэалізацыі рызык негатыўных змяненняў сітуацыі на рынку – правядзенне паўторнага расследавання з мэтай змянення або адмены спецыяльнай ахоўнай, антыдэмпінгавай або кампенсацыйнай меры.
280. Заключэнне органа, які праводзіць расследаванне, павінна грунтавацца на выніках сукупнага аналізу рызык (у тым ліку рызык дыскрымінацыі спажыўцоў дзяржаў-членаў, узнікнення недаступнасці тавару з улікам структуры рынку і іншых рызык), выкладзеных у эканамічным абгрунтаванні дзяржавы-члена, і інтарэсаў галіны эканомікі дзяржаў-членаў.
281. У выпадку адсутнасці кансэнсусу пры прыняцці рашэння Міжурадавым саветам пытанне выносіцца на паўторны разгляд Міжурадавым саветам для пошуку і выпрацоўкі ўзаемапрымальнага рашэння.
У выпадку дасягнення ўзаемапрымальнага рашэння Міжурадавым саветам прыпыненае ў адпаведнасці з пунктам 276 гэтага Пратакола рашэнне Калегіі Камісіі ўступае ў сілу пасля ўнясення ў яго змяненняў у адпаведнасці з рашэннем Міжурадавага савета.
282. Пры адсутнасці ўзаемапрымальнага рашэння Міжурадавага савета пры паўторным разглядзе Камісія звяртаецца ў адпаведнасці з пунктам 46 Статута Суда Саюза (дадатак № 2 да Дагавора) у Суд Саюза з заявай аб растлумачэнні на прадмет захавання ў рашэнні Калегіі Камісіі (з прапанаванымі ў яго дапаўненнямі і змяненнямі, заснаванымі на заключэнні органа, які праводзіць расследаванне) прынцыпу збалансаванасці ў адпаведнасці з пунктамі 277–280 гэтага Пратакола.
Калегія Камісіі ва ўстаноўленым парадку паўторна разглядае пытанне і прыводзіць рашэнне Калегіі Камісіі, прыпыненае ў адпаведнасці з пунктам 276 гэтага Пратакола, у адпаведнасць з вывадамі, якія ўтрымліваюцца ў заключэнні Суда Саюза. Такое рашэнне ўступае ў сілу ва ўстаноўленым парадку.
283. Рэалізацыя працэдур, прадугледжаных пунктамі 277–282 гэтага Пратакола, ажыццяўляецца ў тэрміны, неабходныя для прыняцця змененага рашэння Калегіі Камісіі, прадугледжанага пунктамі 281 і 282 гэтага Пратакола, але не пазней за 12 месяцаў з даты прыпынення ўступлення ў сілу рашэння Калегіі Камісіі ў адпаведнасці з пунктам 276 гэтага Пратакола.
284. У выпадку калі ў дачыненні да рашэння Калегіі Камісіі, прынятага ў адпаведнасці з пунктам 282 гэтага Пратакола, была ўнесена прапанова ў адпаведнасці з абзацам чацвёртым або пятым пункта 30 Палажэння аб Еўразійскай эканамічнай камісіі (дадатак № 1 да Дагавора), пытанне выносіцца для разгляду на бліжэйшым пасяджэнні Вышэйшага савета для пошуку і выпрацоўкі ўзаемапрымальнага рашэння без правядзення працэдур, прадугледжаных пунктамі 276–282 гэтага Пратакола.
2. Маніторынг рэалізацыі рашэння Калегіі Камісіі, якое ўступіла 
ў сілу ў адпаведнасці з пунктам 282 або 284 гэтага Пратакола.
285. Камісія па сканчэнні кожных 12 месяцаў тэрміну дзеяння спецыяльнай ахоўнай, антыдэмпінгавай або кампенсацыйнай меры, якая прымяняецца на падставе рашэння Калегіі Камісіі, якое ўступіла ў сілу ў адпаведнасці з пунктам 282 або 284 гэтага Пратакола, праводзіць маніторынг на прадмет уплыву ўказанай меры на спажыўцоў тавару і рэалізацыі заяўнікамі-вытворцамі мер, якія спрыяюць адаптацыі галіны эканомікі да змяняльных эканамічных умоў у сувязі з прыняццем спецыяльнай ахоўнай , антыдэмпінгавай або кампенсацыйнай меры.
Даклад аб выніках кожнага такога маніторынгу прадстаўляецца Камісіяй для разгляду Міжурадавым саветам.
3. Асаблівасці прыняцця Калегіяй Камісіі рашэнняў аб прымяненні
або непрымяненні спецыяльных ахоўных, антыдэмпінгавых і 
кампенсацыйных мер
286. У выпадку, калі па выніках галасавання членаў Калегіі Камісіі не было прынята рашэнне аб прымяненні спецыяльнай ахоўнай, антыдэмпінгавай або кампенсацыйнай меры, прапанаванай органам, які праводзіць расследаванне, на разгляд Калегіі Камісіі выносіцца праект рашэння аб непрымяненні меры, які прымаецца ва ўстаноўленым парадку на падставе аргументаваных пярэчанняў членаў Калегіі Камісіі.
Пісьмовыя аргументаваныя пярэчанні кожнага члена Калегіі Камісіі, які прагаласаваў супраць прымянення спецыяльнай ахоўнай, антыдэмпінгавай або кампенсацыйнай меры, прапанаванай органам, які праводзяць расследаванні, за выключэннем звестак канфідэнцыяльнага характару, публікуюцца сумесна з рашэннем Калегіі Камісіі аб непрымяненні меры на афіцыйным сайце Саюза ў сетцы Інтэрнэт.
4. Паводзінскія рэкамендацыі для вытворцаў
287. Орган, які праводзіць расследаванні, выпрацоўвае паводзінскія рэкамендацыі для вытворцаў, якія з’яўляюцца заяўнікамі, і вытворцаў, якія падтрымалі заяву, якія становяцца неад’емнай часткай рашэння аб прымяненні спецыяльнай ахоўнай, антыдэмпінгавай або кампенсацыйнай меры, у адным з наступных выпадкаў:
калі па выніках ацэнкі, праведзенай у адпаведнасці з пунктам 221 гэтага Пратакола, структурным падраздзяленнем Камісіі, упаўнаважаным у сферы кантролю за выкананнем агульных правіл канкурэнцыі на трансгранічных рынках, зроблены вывад аб меркаваным негатыўным уздзеянні спецыяльнай ахоўнай, антыдэмпінгавай або кампенсацыйнай меры на канкурэнцыю на адпаведным таварным рынку;
калі ад органа выканаўчай улады дзяржавы-члена, упаўнаважанага на фарміраванне і накіраванне ў Камісію пазіцыі ў сферы прымянення мер абароны ўнутранага рынку (далей – кампетэнтны орган), паступіў зварот з абгрунтаваннем рызык дыскрымінацыі спажыўцоў тавару, які з’яўляецца аб’ектам расследавання, і (або) ўзнікнення недаступнасці тавару з улікам структуры рынку.
Структурнае падраздзяленне Камісіі, упаўнаважанае ў сферы кантролю за выкананнем агульных правіл канкурэнцыі на трансгранічных рынках, сумесна з вывадамі аб меркаваным негатыўным уздзеянні спецыяльнай ахоўнай, антыдэмпінгавай або кампенсацыйнай меры на канкурэнцыю на адпаведным таварным рынку Саюза мае права прадставіць у орган, які праводзіць расследаванні, прапановы па змесце паводзінскіх рэкамендацый.
288. Паводзінскія рэкамендацыі могуць уключаць у сябе меры па недапушчэнні дыскрымінацыі спажыўцоў дзяржаў-членаў і (або) узнікнення недаступнасці тавару ў дзяржаве-члене, а таксама іншыя неабходныя ўмовы.
289. У выпадку ўстанаўлення істотных парушэнняў паводзінскіх рэкамендацый органам, які праводзіць расследаванне, у магчыма кароткі тэрмін, які не перавышае, як правіла, 6 месяцаў з даты пачатку расследавання, праводзіцца паўторнае расследаванне, па выніках якога спецыяльная ахоўная, антыдэмпінгавая або кампенсацыйная мера змяняецца або адмяняецца зыходзячы з цяжкасці наступстваў парушэнняў для таварнага рынку.
5. Збор інфармацыі
290. Палажэнні раздзела VI гэтага Пратакола, якія датычацца прадастаўлення ўпаўнаважанымі органамі дзяржаў-членаў інфармацыі па запыце органа, які праводзіць расследаванне, прымяняюцца ў дачыненні да маніторынгу, прадугледжанага гэтым раздзелам.
6. Асаблівасці вызначэння галіны эканомікі дзяржаў-членаў 
у выпадку дэмпінгавага або субсідзіруемага імпарту
291. У выпадку, калі галіна эканомікі дзяржаў-членаў разумеецца ў значэнні, устаноўленым пунктам 233 гэтага Пратакола, тэрыторыя адасобленага канкурыруючага рынку супадае з тэрыторыяй адной або некалькіх дзяржаў-членаў і па выніках расследавання прымаецца рашэнне аб прымяненні антыдэмпінгавай або кампенсацыйнай меры, такая мера прымяняецца выключна ў дачыненні да імпарту тавараў, якія пастаўляюцца для спажывання на тэрыторыі разгляданага адасобленага канкурыруючага рынку.
У выпадку прымянення антыдэмпінгавай або кампенсацыйнай меры ў адпаведнасці з рашэннем, прадугледжаным абзацам першым гэтага пункта, пры дапамозе ўвядзення антыдэмпінгавай або кампенсацыйнай пошліны выплата такой пошліны ажыццяўляецца ў дачыненні да тавараў, што ўвозяцца на тэрыторыю дзяржавы-члена, якая ўваходзіць у адасоблены канкурыруючы рынак, і змяшчаюцца пад мытныя працэдуры, умовай змяшчэння пад якія з’яўляецца выплата антыдэмпінгавых або кампенсацыйных пошлін.
Пры прадстаўленні пацвярджэння органа выканаўчай улады, упаўнаважанага на яго выдачу ў адпаведнасці з заканадаўствам дзяржавы-члена, што ўвезены тавар спажыты на тэрыторыі дзяржавы-члена, якая не ўваходзіць у адасоблены канкурыруючы рынак, сума антыдэмпінгавай або кампенсацыйнай пошліны падлягае вяртанню ў парадку, прадугледжаным дадаткам да гэтага Пратакола. Тэрмін, на працягу якога ў мытны орган можа быць прадстаўлена такое пацвярджэнне, вызначаецца Камісіяй.
Парадак пацвярджэння спажывання тавару, які з’яўляецца прадметам дэмпінгавага або субсідзіруемага імпарту, на тэрыторыі дзяржавы-члена, якая не ўваходзіць у адасоблены канкурыруючы рынак, вызначаецца Камісіяй і можа прадугледжваць прымяненне заканадаўства дзяржаў-членаў.
У дачыненні да тавараў, якія ўвозяцца на тэрыторыю дзяржавы-члена, якая не ўваходзіць у адасоблены канкурыруючы рынак, і змяшчаюцца пад мытныя працэдуры, умовай змяшчэння пад якія з’яўляецца выплата антыдэмпінгавых або кампенсацыйных пошлін, прадастаўляецца забеспячэнне выканання абавязку па выплаце антыдэмпінгавай або кампенсацыйнай пошліны ў парадку, прадугледжаным Мытным кодэксам Еўразійскага эканамічнага саюза.
Забеспячэнне выканання абавязку па выплаце антыдэмпінгавай або кампенсацыйнай пошліны прадастаўляецца грашовымі сродкамі (грашыма) у памеры сумы антыдэмпінгавай або кампенсацыйнай пошліны, якая падлягала б выплаце ў выпадку ўвозу такіх тавараў на тэрыторыю дзяржавы-члена, якая ўваходзіць у адасоблены канкурыруючы рынак, і змяшчэнне такога тавара пад мытную працэдуру выпуску для ўнутранага спажывання.
Пры прадстаўленні пацвярджэння органа выканаўчай улады, упаўнаважанага на яго выдачу ў адпаведнасці з заканадаўствам дзяржавы-члена, што ўвезены тавар спажыты на тэрыторыі дзяржавы-члена, якая не ўваходзіць у адасоблены канкурыруючы рынак, сумы грашовых сродкаў (грошай), унесеных у якасці забеспячэння выканання абавязку па выплаце антыдэмпінгавай або кампенсацыйнай пошліны, падлягаюць вяртанню ў парадку, прадугледжаным Мытным кодэксам Еўразійскага эканамічнага саюза. Тэрмін, на працягу якога ў мытны орган можа быць прадстаўлена такое пацвярджэнне, вызначаецца Камісіяй.
Пры непрадастаўленні ўказанага пацвярджэння ў тэрмін, вызначаны ў адпаведнасці з абзацам сёмым гэтага пункта, сума грашовых сродкаў (грошай), унесеных у якасці забеспячэння выканання абавязку па выплаце антыдэмпінгавай або кампенсацыйнай пошліны, падлягае заліку ў лік выплаты антыдэмпінгавай або кампенсацыйнай пошліны і залічэнню і размеркаванню ў парадку, прадугледжаным дадаткам да гэтага Пратакола.
292. Палажэнні пункта 291 гэтага Пратакола распаўсюджваюцца таксама на выпадкі прымянення антыдэмпінгавай або кампенсацыйнай меры праз увядзенне папярэдняй антыдэмпінгавай або папярэдняй кампенсацыйнай пошліны.
Пры надыходзе акалічнасцей, указаных у пунктах 83, 84, 86, 146, 147 і 149 гэтага Пратакола, сума грашовых сродкаў (грошай), унесеных у якасці забеспячэння выканання абавязку па выплаце папярэдняй антыдэмпінгавай або папярэдняй кампенсацыйнай пошліны, падлягае вяртанню ў парадку, прадугледжаным гэтымі пунктамі. Орган, які праводзіць расследаванні, своечасова інфармуе мытныя органы дзяржаў-членаў аб надыходзе такіх акалічнасцей.
7. Узаемадзеянне органа, які праводзіць расследаванне, 
і кампетэнтных органаў
293. З мэтай арганізацыі ўзаемадзеяння органа, які праводзіць расследаванне, з кампетэнтнымі органамі па пытаннях правядзення расследаванняў кампетэнтным органам забяспечваецца доступ да матэрыялаў расследавання з улікам наступных палажэнняў:
1) у ходзе расследавання орган, якi праводзiць расследаваннi, з улiкам патрабаванняў пункта 258 гэтага Пратакола прадастаўляе кампетэнтным органам па iх запыце магчымасць азнаёмiцца са звесткамi, указанымi ў абзацах чацвёртым i пятым пункта 213 гэтага Пратакола, шляхам прадастаўлення доступу да такiх звестак на афiцыйным сайце Саюза ў сетцы Iнтэрнэт або iншым спосабам, які вызначаны органам, што праводзіць расследаванні, а таксама з наяўнай у распараджэнні органа, які праводзіць расследаванне, інфармацыяй аб структуры і кан’юнктуры таварных рынкаў Саюза і дзяржаў-членаў;
2) кампетэнтныя органы не перадаюць трэцім асобам і іншым спосабам не разгалошваюць інфармацыю, звязаную з правядзеннем расследавання.
8. Ацэнка наступстваў уздзеяння 
ахоўных мер на канкурэнцыю
294. Структурным падраздзяленнем Камісіі, упаўнаважаным у сферы кантролю за выкананнем агульных правілаў канкурэнцыі на трансгранічных рынках, у рамках паўторных расследаванняў у сувязі са сканчэннем тэрміну дзеяння меры, якія праводзяцца на падставе пунктаў 31, 109 і 174 гэтага Пратакола, праводзіцца ацэнка наступстваў уздзеяння прымененай спецыяльнай спецыяльнай ахоўнай, антыдэмпінгавай або кампенсацыйнай меры на канкурэнцыю ў рамках правядзення спецыяльнай ахоўнай, антыдэмпінгавай або кампенсацыйнай меры на канкурэнцыю ў адпаведнасці з пунктам 221 гэтага Пратакола.
9. Прымяненне асобага механізма, 
прадугледжанага гэтым раздзелам
Дзяржавы-члены, Міжурадавы савет і Камісія кіруюцца асобым механізмам, прадугледжаным гэтым раздзелам, на працягу першапачатковага перыяду, які складае 2 гады з даты ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года ў частцы, якая датычыцца асобага механізма пры правядзенні расследаванняў і прыняцці рашэнняў аб прымяненні або непрымяненні спецыяльных ахоўных, антыдэмпінгавых і кампенсацыйных мер, падпісанага 26 снежня 2024 г., і на працягу наступных 2-гадовых перыядаў, калі не пазней за 6 месяцаў да сканчэння першапачатковага або наступных 2-гадовых перыядаў у Камісію не паступіць паведамленне кіраўніка ўрада дзяржавы-члена аб прыпыненні прымянення асобага механізма, прадугледжанага гэтым раздзелам. Камісія інфармуе іншыя дзяржавы-члены аб атрыманні ўказанага паведамлення на працягу 3 працоўных дзён з даты яго атрымання.
У выпадку паступлення ўказанага паведамлення дзяржавы-члены, Міжурадавы савет і Камісія перастаюць кіравацца асобым механізмам, прадугледжаным гэтым раздзелам, па сканчэнні першапачатковага або чарговага 2-гадовага перыяду да прыняцця адпаведнага рашэння Міжурадавага савета.
Орган, які праводзіць расследаванні, публікуе інфармацыю аб прыпыненні прымянення асобга механізма, прадугледжанага гэтым раздзелам, на афіцыйным сайце Саюза ў сетцы Інтэрнэт загадзя, але не менш чым за 30 каляндарных дзён да сканчэння першапачатковага або наступнага 2-гадовага перыяду.
Да накіравання ўказанага паведамлення дзяржава-член інфармуе аб сваім намеры Камісію і запытвае правядзенне кансультацый з мэтай урэгулявання наяўных заклапочанасцей.
З даты аднаўлення прымянення асобага механізма, прадугледжанага гэтым раздзелам, дзяржавы-члены, Міжурадавы савет і Камісія працягваюць кіравацца парадкам, прадугледжаным абзацам першым гэтага пункта. Пры гэтым цячэнне 2-гадовых перыядаў адлічваецца з даты аднаўлення прымянення гэтага механізма.
296. На расследаванні, якія праводзяцца на дату пачатку або аднаўлення прымянення асобага механізма, палажэнні гэтага раздзела распаўсюджваюцца толькі ў частцы, якая не парушае ход расследавання.»;
дапоўніць раздзелам IX наступнага зместу:
IX. Заключныя палажэнні
1. Асаблівасці абскарджання ў судовым парадку рашэнняў
аб прымяненні спецыяльных ахоўных, антыдэмпінгавых
і кампенсацыйных мер
297. Парадак і асаблівасці разгляду спраў аб аспрэчванні рашэння Камісіі і (або) дзеянні (бяздзеяння) Камісіі, звязаных з прымяненнем спецыяльных ахоўных, антыдэмпінгавых і кампенсацыйных мер, вызначаюцца Статутам Суда Саюза (дадатак № 2 да Дагавора) і рэгламентам Суда Саюза.
2. Выкананне рашэнняў Суда Саюза
297. Камісія прымае неабходныя меры для выканання рашэнняў Суда Саюза, якія датычацца прымянення спецыяльных ахоўных, антыдэмпінгавых і кампенсацыйных мер. Рашэнне Камісіі, прызнанае Судом Саюза не адпаведным Дагавору і (або) міжнародным дагаворам у рамках Саюза, прыводзіцца Камісіяй у адпаведнасць з Дагаворам і (або) міжнароднымі дагаворамі ў рамках Саюза шляхам правядзення па ініцыятыве органа, які праводзіць расследаванне, паўторнага расследавання ў частцы, неабходнай для выканання рашэння Суда.
Пры правядзенні паўторнага расследавання з улікам адпаведных адрозненняў прымяняюцца палажэнні, якія адносяцца да правядзення расследавання.
Тэрмін правядзення паўторнага расследавання, прадугледжанага гэтым пунктам, як правіла, не перавышае 9 месяцаў.
3. Адміністраванне працэдур расследавання
299. З мэтай рэалізацыі гэтага Пратакола Камісія прымае рашэнні адносна працэдур пачатку, правядзення, завяршэння і (або) прыпынення расследавання. Прынятыя рашэнні Камісіі не павінны змяняць палажэнні Дагавора або супярэчыць ім.».
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу.

Аформлена ў горадзе Санкт-Пецярбурзе 26 снежня 2024 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго засведчаную копію.

